[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Selliste hetkede pa\u0308a\u0308stja on Suured Kollased Kaaned, mille vahele on alates vast kusagil 90-ndate algusest, kuhu ja\u0308id ka minu iseseisva elu esimesed kokkamised, korjatud ko\u0303ikvo\u0303imalikke va\u0308ljalo\u0303ikeid ja ka\u0308sitsi kirjutatud paberilehti kodustest toitudest, mis on tundunud piisavalt lihtsad, toredad ja isua\u0308ratavad, et neid kunagi proovida teha. Seal on just sellised retseptid, kus kasutatud ained on ta\u0308iesti igapa\u0308evased, mis tavaliselt alati kodus olemas ja valmistuska\u0308ik ka lapselegi jo\u0303ukohane. Allikat pole ma just kuigi sageli a\u0308ra ma\u0308rkinud. Estri o\u0303unakook on aga kenasti ta\u0308histatud, ilmselgelt retsepti andja nime ja\u0308rgi."}, {"text_idx": "#000005", "text": "Kes on Ester? Ester on meie pere hea haldjas. Ta aitas mul hakkama saada, kui kaksikud olid alles va\u0308ikesed. Ka\u0308is neid hoidmas, aitas kodu korras hoida. Ta\u0308nu Estrile o\u0303nnestus mul lo\u0303petada laste ko\u0303rvalt u\u0308likool. Ester on meie sugulane ja minu lastele nagu kolmas vanaema. See kook ongi ta\u0308pselt nagu vanaema kook: ta\u0308iesti tavalistest komponentidest, ainult kausi ja vispli abil kokkusegatud tainast su\u0308nnib midagi nii mo\u0303nusalt kodust ja head, et tahad seda maitset tunda ikka ja ja\u0308lle. Vaatamata sellele, et vo\u0303id ega o\u0303li ega u\u0308ldse mingit rasvainet koogis pole, pole ta u\u0308ldse kuiv ega maitsetu, vastupidi.\nKui keegi teist vaevleb sarnaste ku\u0308simuste ka\u0308es, millega ma postitust alustasin, siis vastus on siin: Estri o\u0303unakook! Retsept on pa\u0308rit ajast, kui jahu mo\u0303o\u0303deti klaasidega ja hapukoort purkidega. Nii et Ester, kui Sa peaksid sattuma siia lugema ja oma retsepti a\u0308ragi ei tunne, siis see tuleb lihtsalt mo\u0303o\u0303tude teisendamisest. Ahjaa, ku\u0308psetuspulbri asemel vo\u0303tsin sooda, sest koos hapukoorega toimib see kergitajana va\u0308ga ha\u0308sti. Aga vabalt vo\u0303ib kasutada ka ku\u0308psetuspulbrit."}, {"text_idx": "#000006", "text": "2 sl suhkrut + 2 tl kaneeli"}, {"text_idx": "#000007", "text": "Klopi vispeldades muna suhkru ja soolaga lahti. Lisa hapukoor, sega la\u0308bi. Seeja\u0308rel jahu ja sooda. Sega u\u0308htlaseks.\nVala tainas ku\u0308psetuspaberiga kaetud va\u0308iksemale ahjuplaadile (u poole tavalise ahjuplaadi suurune). Lo\u0303ika o\u0303unad sektoriteks, eemalda su\u0308damikud. Viiluta o\u0303unasektorid. Lao o\u0303unad tihedalt tainale. Puista peale omavahel segatud suhkur ja kaneel.\nKu\u0308pseta 180 kraadi juures 30 minutit.\nMaitseb ha\u0308sti kohe ku\u0308psetamise pa\u0308eval, aga minu meelest seismisel maitse ainult paraneb. Hoia kaanega karbis, et kook ei kuivaks."}, {"text_idx": "#000011", "text": "Vihjeks, et selles retseptis vo\u0303ib hapukoore ka keefiri vastu va\u0308lja vahetada. \ud83d\ude42 To\u0308o\u0308tab va\u0308ga ha\u0308sti. Ja osa jahust ta\u0308isterajahuga asendada.. Ja\u0308a\u0308b hea kro\u0303mps."}, {"text_idx": "#000012", "text": "Olen sarnase taignaga igasuguseid marjakooke teinud. Omnom. \ud83d\ude42"}, {"text_idx": "#000014", "text": "Tekstis on juttu soodast, aga retseptis pole kirjas, palju seda panna \ud83d\ude42Igatahes la\u0308hen kohe kokku segama, just sellist retsepti mu hommikusse vaja oligi"}, {"text_idx": "#000015", "text": "Oih. Ongi sooda vahele ja\u0308a\u0308nud. 1 tl on paras kogus. Mo\u0303nusat ku\u0308psetamist ja koogiso\u0308o\u0308mist."}, {"text_idx": "#000016", "text": "Veendun ja\u0308llegi, et lihtsuses peitub vo\u0303lu. Va\u0308ga mo\u0303nus kook. Aita\u0308h retsepti eest !"}, {"text_idx": "#000018", "text": "Kas hapukoore kreeka jogurtiga saaks asendada? Tahaks hullult teha, aga leidsin ku\u0308lmikust ainult maitsestamata kreeka jogurti."}, {"text_idx": "#000019", "text": "Tahan hullult seda kooki proovida, aga leidsin ku\u0308lmikust ainult kreeka jogurti.Kas oleks ok see hapukoore asemel kasutada?Ta\u0308nud!"}, {"text_idx": "#000020", "text": "Jaanika, vo\u0303id asendada ku\u0308ll! Ja nagu esimene kommenteerijagi o\u0303tles, vo\u0303id ka keefirit kasutada. Kreeka jogurt on paksem kui hapukoor. Kui tainas tundub liiga paks olevat, lisa sutsuke keefirit vo\u0303i piima vo\u0303i kasvo\u0303i vett vedeldamiseks."}, {"text_idx": "#000021", "text": "U\u0308ks to\u0303eliselt mo\u0303nus nostalgiakook ja ta\u0308nuva\u0308a\u0308rne retsept \ud83d\ude42 Ko\u0303ige paremas mo\u0303ttes pretensioonitu ehk siis puhas ja ehtne maitse. Mul sai seekord kaerajahuga versioon."}, {"text_idx": "#000022", "text": "Tere!Proovisin ka ku\u0308psetada seda kooki ja kasutasin kookosjahu tainas sai paks ja kook ei kerkinud ha\u0308sti.Kui paks peab see tainas olema?"}, {"text_idx": "#000023", "text": "Tere, Merle! Raske o\u0308elda, kuidas erinevate jahudega see kook o\u0303nnestub. Ma olen ise ainult nisujahuga seda siin teinud ja kogemus muudmoodi katsetamisest ta\u0308itsa puudub. Kookosjahu muidugi imab oluliselt rohkem vedelikku ja seeto\u0303ttu ja\u0308a\u0308bki tainas paksem. U\u0308ks-u\u0308hele nisujahuga seda kasutada ei saa, siis peab retseptis muudatusi tegema. Kookosjahu kasutamise puhul soovitatakse suurendada munade ja vedeliku kogust. Aga muidu peaks tainas olema selline paksemapoolne, aga siiski valatav."}, {"text_idx": "#000028", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nKartulivorm la\u0308a\u0308tse-tomatikastmega ehk lasanje Eesti moodiPuuviljade paraad. Ja puuviljasalati retsept ka!Kibuvitsamarja ts\u030catni\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000029", "text": "Kartulivorm la\u0308a\u0308tse-tomatikastmega ehk lasanje Eesti moodi"}, {"text_idx": "#000030", "text": "Puuviljade paraad. Ja puuviljasalati retsept ka!"}]